Kumpulan LG

LG atau LG Corporation merupakan sebuah syarikat konglomerat ketiga terbesar di Korea Selatan. Mereka menumpukan kepada penghasilan barangan-barangan elektronik, telefon bimbit dan bahan-bahan petrokimia. Kumpulan LG beroperasi di lebih 80 buah negara serta mempunyai banyak anak syarikat, antaranya termasuklah LG Electronics.

Nama LG bermaksud "Bintang Emas Bertuah" (Lucky GoldStar). Lucky GoldStar juga merupakan nama syarikat sehingga tahun 1995.

Sejarah 
Pengasas LG Group, Koo In Hwoi menubuhkan Lak Hui Chemical Industrial Corp. pada tahun 1947. Pada tahun 1952, Lak Hui (kini LG Chemical) menjadi syarikat Korea pertama yang menceburi industri pengeluaran plastik. Sementara perniagaan plastiknya berkembang, ia menubuhkan GoldStar Co., Ltd., (kini LG Electronics Inc.) pada tahun 1958. 

Pada tahun 1959, Goldstar menghasilkan radio pertama buatan Korea. Kebanyakan peralatan elektronik pengguna dijual dengan menggunakan jenama GoldStar, sementara beberapa peralatan lain (tidak didapati di luar Korea Selatan) menggunakan jenama Lucky. Jenama Lucky lebih dikenali kerana barisan produk kebersihannya seperti sabun dan detergen.

Pada tahun 1995, ia dinamakan semula sebagai "LG", kependekan bagi "Bintang Emas Bertuah" (Lucky GoldStar). Terkini, syarikat ini sering dikenali dengan slogan "Life's Good", yang menggunakan huruf LG. Pada Januari 2009 LG berjaya membeli nama domain LG.com - ia kini merupakan antara syarikat besar yang menggunakan nama domain dua huruf.. Jumlah transaksi bagi pembelian nama domain berkenaan masih dirahsiakan.

Lihat juga 
 LG Electronics
 LG Chem

Rujukan

Pautan luar 
 Laman web LG

Kumpulan LG
Chaebol
Syarikat Korea Selatan
Syarikat yang ditubuhkan pada 1947